Diari Oficial de la Generalitat Valenciana


Sumari del DOGV 7787, del 20-05-2016 (2016/3278)

Notificació de la sentència dictada en el procediment de guarda i custòdia número 183/2015.
-------------------------------------------------------------------------------------------

### Dades del document

Número de DOGV
:   7787

Data del DOGV
:   20-05-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/3278


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de guarda i custòdia número 183/2015. [2016/3278]  
Alicia Ordeig Rabadán, lletrada de l'Administració de Justícia del Jutjat de Primera Instància número 26 de València, mitjançant aquest edicte faig saber que en les actuacions de família, guarda, custòdia o aliments fill menor no matrimonial no consensuat número 000183/2015, seguides a instàncies de Farida Belabdi contra Kadda Smaoun i ministeri fiscal ?NGF 60668/15?, en situació de rebel·lia, en data 3 de desembre de 2015, s'ha dictat sentència la part dispositiva de la qual diu així:  
  
  
«Dispositiva  
Estime la demanda plantejada per Farida Belabdi contra Kadda Smaoun, declarat en rebel·lia, sent-ne part el ministeri fiscal, i adopte les següents mesures definitives respecte als fills comuns, A., M. i J. D.:  
  
1. Ambdós progenitors exerciran la pàtria potestat sobre els menors, si bé s'atribueix a la demandant, Farida Belabdi, l'exercici en exclusiva de la pàtria potestat i la guarda i custòdia dels fills menors.  
  
2. Se suspén el dret de visites del demandat amb els menors fins que s'inste la represa per l'interessat, moment en què es reprendran per acord entre les parts i, a falta d'això, s'avaluarà la conveniència de reprendre-les de manera gradual en interés dels menors.  
  
3. El pare haurà d'abonar en concepte de contribució als aliments dels seus fills la quantitat de 150 euros mensuals per a cada un d'ells, quantitat que ingressarà en el compte que designe la demandant, dins dels cinc primers dies de cada mes. La quantitat assenyalada s'actualitzarà anualment d'acord amb les variacions que experimente l'índex de preus al consum que publica l'Institut Nacional d'Estadística; ambdós progenitors contribuiran a cobrir les despeses extraordinàries dels seus fills, abonant cada un la meitat de les que s'acrediten i siguen necessàries o hagen sigut consensuades per les parts.  
Tot això sense fer una especial condemna a les costes d'aquest procediment.  
Contra aquesta resolució es pot interposar recurs d'apel·lació que haurà d'interposar-se per escrit en el termini de 20 dies, amb la indicació de la infracció comesa segons el parer de la persona recurrent, acompanyat del resguard que acredite haver efectuat el dipòsit de 50 euros en el compte de dipòsits i consignacions d'aquest jutjat, obert al Banco de Santander, llevat que la persona recurrent tinga concedit el benefici de justícia gratuïta. Si no s'efectua el dipòsit, serà esmenable el defecte en el termini de dos dies, i no s'admetrà a tràmit si no s'esmena.  
  
Aquesta és la meua sentència, que pronuncie, mane i firme.»  
  
I perquè valga de notificació de forma deguda al demandat, Kadda Smaoun i ministeri fiscal ?NGF 60938/15?, en situació de rebel·lia i parador ignorat, expedisc i firme aquest edicte.  
  
València, 3 de desembre de 2015.- La lletrada de l'Administració de Justícia: Alicia Ordeig Rabadán.